#Metoo કેમ્પેઈનને આખી દુનિયામાંથી સપોર્ટ મળી રહ્યો છે. આ કેમ્પેઈન અંતર્ગત મહિલાઓ પર કરવામાં આવતી યૌન શોષણ વૃતિ પર નજર નાખવાની છે. આ કેમ્પેઈનમાં મહિલાઓ અને બીજા વ્યક્તિઓ મળીને એકબીજાને સાથ આપે છે ન્યાય માટે. આપણે ભલે ગમે તેટલા આધુનિક થઇ જઈએ પણ અમુક એવી બાબતો હોય છે જેમાં ફક્ત સ્ત્રીને જ બધું ભોગવવાનો વારો આવતો હોય છે. રસ્તામાં કોઈના દ્વારા છેડતીનો ભોગ બનવું, બહુ નાની ઉંમરે જયારે શારીરિક સંબંધ શું છે એ બાળકીને ખબર પણ નથી હોતી ત્યારે તેના જ કોઈ સ્વજન કે ઓળખીતા લોકો દ્વારા અડપલાનો ભોગ બની હોય આવા તો અનેક કિસ્સાઓ હોય છે જે ક્યારેય જાહેરમાં આવતા જ નથી. જયારે આ #MeToo કેમ્પેઈનમાં મહિલા એ પોતાના પર થયેલા આવા અનેક કિસ્સાઓને જાહેર કરી શકે છે.